Amerika Qo‘shma Shtatlarining noimmigratsiya vizalariga murojaat qilish tartibida o‘zgarishlar amalga oshirildi, deb xabar qilmoqda AQShning O‘zbekistondagi elchixonasi Facebook sahifasida. Unga ko‘ra, 2017 yil 8 fevral sanasidan e’tiboran “Suhbatsiz Murojaat Etish dasturi” doirasida noimmigratsion vizalarga murojaat etish jarayonlarida o‘zgarishlar ro‘y bergan. Sahifada joylashtirilgan e’londa shunday deyiladi: ““Suhbatsiz Murojaat Etish dasturi” doirasida noimmigratsion vizalarga murojaat etish jarayonlarida o‘zgarishlar ro‘y berdi. Bugundan e’tiboran, “Suhbatsiz Murojaat Etish dasturi” doirasida vizaga murojaat etmoqchi bo‘lsangiz, siz www.consulartashkent@state.gov manziliga elektron pochta orqali xat yozishingiz kerak. Xatingizda quyidagi ma’lumotlar ko‘rsatilgan bo‘lishi shart:  • Murojaat etuvchining to‘liq ism-familiyasi;  • Murojaat etuvchining pasport raqami va anketasining tasdiqlov raqami;  • So‘nggi AQSh vizasining amal qilish muddati tugagan sana”.